Botha sê die staat se patoloog het hul patoloog se verslag aanvaar. Dit is 'n groot rede waarom hy nie vir Perumal geroep het nie. Hy vra hoekom moet hy iemand roep wie se verklaring reeds in die hof aanvaar is.
Botha sê dit was ook as gevolg van geld. Desai sê vir Botha dis die derde keer dat Botha die geldkwessie as 'n verduideliking gebruik.
Martin se beserings, wat in die verslag aangeteken is, stem ooreen met Henri se weergawe. Botha sê die staat maak 'n onnodige bohaai oor die feit dat die verdediging nie dr. Reggie Perumal geroep het nie. Botha vra hoekom moet hy Perumal roep as Anthony reeds sy verslag aanvaar het.
Botha sê sy kliënt is die gelukkigtse persoon in die wêreld omdat die staat se DNS-getuienis sy weergawe ondersteun.
Botha sê daar is 'n leemte wat hulle aan die hof wil uitwys. Die leemte wys dat daar geen DNS van Marli en Teresa op Henri gevind is nie.
Botha vra waarheen neem hierdie bewyse 'n mens. Desai sê die staat hoef nie "so ver" te gaan om sy saak te bewys nie.